stanford-oval/wikipedia huggingface dataset:
Reina Regente (1906)
Suunnittelu

Alus oli 102,71 metriä pitkä ja sen leveys oli 16,12 ja syväys 6,06 metriä. Aluksen uppouma oli 5 287 tonnia. Propulsiojärjestelmä koostui kahdesta triple expansion -höyrykoneesta, jotka tuottivat 15 000 ihp:tä. Hiilikäyttöiset kattilat, joiden määrä ja tyyppi ei ole tiedossa, oli kytketty kolmeen savuhormiin. Hiiltä aluksella oli varastoituna 1 200 tonnia. Suunniteltu maksiminopeus oli 20 solmua. Aluksella oli 497 hengen miehistö.
Aluksen pääaseina oli valmistuessa neljä 7,9 tuuman Hontoria tykkiä, jotka oli asennettu yksittäin kyljille perään ja keulaan. Lisäksi kuusi 4,7 tuuman tykkiä oli asennettu patteriksi keskilaivaan. Apuaseina oli kuusi kuuden naulan pikatykkiä. Aseistuksen täydensivät kuusi Nordenfeld-konekivääriä ja viisi torpedoputkea.
Aluksen suojana oli 89 millimetrin panssarikansi. Tulenjohtotornin suojana oli saman vahvuinen panssari. Pääaseiden kilpien paksuus oli 76 millimetriä.
Valmistus

Alus tilattiin vuonna 1896 Ferrolista, missä köli laskettiin vuonna 1899. Alus laskettiin vesille 20. syyskuuta 1906 ja otettiin palveluksen vuonna 1908.
Palvelus

Alus vieraili Britteinsaarilla vuonna 1911 osallistuen Yrjö V:n kruunajaisten yhteydessä 24. kesäkuuta pidettyyn laivastokatselmukseen Spitheadissä. Alus oli 15. marraskuuta Gibraltarilla Yrjö V:n vieraillessa alueella matkalla Intiaan.
Espanja pysyi puolueettomana ensimmäisessä maailmansodassa ja aluksen palvelus sodan aikana oli toimia koululaivana ja erilaisilla purjehduksilla merentakaisille alueille.
Alus poistettiin alusrekisterista vuonna 1926 ja romutettiin.
Risten

Risten on naisen etunimi. Se on saamelainen nimi, joka pohjautuu Kristinan ja Kristinen ikivanhaan pohjoismaiseen lyhentymään Kristin.
Nimi Suomessa

Vuosina 1990–2002 Risten oli Suomessa suosituin saamenkielisille tytöille annettu omakielinen etunimi. Se ei sisällä suomelle vieraita kirjaimia, joten se on voitu merkitä väestötietojärjestelmään. Väestörekisterikeskus otti kaikki saamen kielen kirjaimet käyttöön vasta syksyllä 1999. Huhtikuuhun 2023 mennessä Risten-nimisiä naisia on tilastoitu yhteensä noin 20–30.
Oulun yliopiston professorin Pekka Sammallahden laatimassa pohjoissaamelaisessa nimipäiväkalenterissa Ristenin nimipäivä on 24. heinäkuuta.
Tunnettuja Ristenejä

Risten Sokki (s. 1954), saamelainen kirjailija
Riitta Ketonen

Riitta Leena Ketonen (o.s. Klippi, s. 29. syyskuuta 1956 Helsinki) on aktiiviuransa päättänyt suomalainen pikajuoksija. Hän edusti vuodesta 1981 lähtien Leppävaaran Sisua ja hänen valmentajanaan toimi Hannu Saarinen.
Kalevan kisoista Ketonen saavutti 100 metrin juoksusta kaksi pronssia vuosina 1983 ja 1984 sekä 200 metrin juoksusta kaksi pronssia niin ikään vuosina 1983 ja 1984. Viestijuoksun SM-kilpailuista hän saavutti pronssia 4 x 400 metrin viestijuoksusta vuonna 1982. Sisäratojen SM-kilpailuista Ketonen saavutti hopeaa 200 metrin juoksusta vuonna 1983 sekä pronssia 60 metrin juoksusta vuonna 1983.
Virallisissa kilpailuissa Ketonen ei ole esiintynyt vuoden 1984 jälkeen.
Ramadan Abdel Rehim Mansour

Ramadan Abdel Rehim "al-Tourbini" Mansour (noin 1980 Tanta, Gharbia, Egypti – 16. joulukuuta 2010) oli egyptiläinen sarjamurhaaja, joka raiskasi ja murhasi seitsemän vuoden aikana vähintään 32 lasta muun muassa Kairossa ja Aleksandriassa. Kaikki hänen uhrinsa olivat ikävuosien 10–14 väliltä ja lähes kaikki heistä olivat poikia. Mansour ja hänen kuusi rikostoveriaan pidätettiin vuonna 2006 ja tuomittiin kuolemaan. Mansour teloitettiin vuonna 2010.
Nuoruus ja rikokset

Mansour lähti nuorena kotoaan Tantasta ja liittyi katujengiin. Jengiläiset opettivat hänelle selviytymistaitoja, ja kerrotaan, että aina epäonnistuessaan tai tehdessään virheitä, jengiläiset viiltelivät Mansouria partaveitsillä. Mansourin tunnustuksen mukaan hän tappoi jokaisen, joka syytti häntä raiskauksesta tai jokaisen, joka uhkasi mennä ilmoittamaan raiskauksesta poliisille. Yksi Mansourin uhreista, 12-vuotias Ahmed Nagui, joka oli ollut Mansourin jengin jäsen, oli mennyt ilmoittamaan poliisille Mansourin yrityksestä seksuaalisesti pahoinpidellä häntä. Mansour pidätettiin, mutta hänet vapautettiin puuttuvien todisteiden takia. Myöhemmin syyttäjien mukaan Mansour raiskasi ja murhasi Naguin kostoksi.
Mansour matkusti usein Kairon ja Aleksandrian välillä junalla, koska hän tunsi olonsa turvallisemmaksi Aleksandriassa kuin Kairossa, koska Aleksandriassa oli vähemmän poliiseja. Mansour ja hänen jengiläisensä houkuttelivat katulapsia junavaunujen katoille, joissa he raiskasivat ja kiduttivat lapsia, minkä jälkeen he heittivät lapset raiteille, heidän ollessa kuolleita tai hädin tuskin elossa. Jotkut lapsista saatettiin heittää Niiliin tai haudata elävältä. Mansour ja hänen jenginsä tekemät rikokset tulivat tietoon vuonna 2006, kun hänen kaksi rikostoveriaan pidätettiin. Mansour sai näin kutsumanimen "al-Tourbini" (suom. pikajuna), joka tuli hänen mielipaikastaan tehdä sadistisia rikoksiaan. Pidätyksen jälkeen Mansourin väitetään kertoneen syyttäjilleen, että hän oli naispuolisen džinnin riivama, ja että se käski häntä tekemään rikoksia. Rikostuomioistuin totesi Mansourin ja hänen rikostoverinsa Farah Samir "Hanata" Mahmoudin syyllisiksi tekemiinsä rikoksiin, ja heidät tuomittiin kuolemaan Tantassa vuonna 2007.
Al-Tourbini-nimen käyttö muualla

Kohta pidätyksen jälkeen egyptiläinen sanomalehti al-Ahram kertoi, että joitakin tuotteita Egyptissä nimettiin Mansourin kutsumanimen "al-Tourbini" mukaan. Monet ravintolat Mansourin kotikaupungissa Tantassa aloittivat myymään niin kutsuttua "al-Tourbini sandwich" (al-Tourbini voileipä) -voileipää väitetysti sen takia, että monet nuoret paikalliset vaativat sitä. Lammaskauppiaat antoivat nimen "al-Tourbini" suurille karitsoille, joiden hinta on enemmän kuin 2 000 Egyptin puntaa. Jotkut tuk-tukia ajavat kuljettajat nimesivät kulkuneuvonsa "al-Tourbini":ksi houkutellakseen asiakkaita. Al-Ahram-sanomalehden mukaan "oudoin markkinointikikka" oli Tantassa sijaitsevien valintamyymälöiden ja tietoliikennekeskuksien omistajien käyttämä "al-Tourbini: The Butcher of Gharbia" (al-Tourbini: Gharbian teurastaja) -nimitys liiketoimilleen.
Ratamokasvit

| Ratamokasvit |
| --- | --- |
 Heinäratamo (Plantago lanceolata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Lamiales
Heimo::  Ratamokasvit Plantaginaceae  Juss.
luokitusjärjestelmä::  APG III
Synonyymit
 Angeloniaceae V. C. Souza, P. Dias & Udulutsch  Antirrhinaceae Persoon  Aragoaceae D. Don  Callitrichaceae Link, nom. cons.  Chelonaceae Martynov  Digitalidaceae Martynov  Ellisophyllaceae Honda  Erinaceae Pfeiffer  Globulariaceae Candolle, nom. cons.  Gratiolaceae Martynov  Hippuridaceae Vest, nom. cons.  Linariaceae Berchtold & J. Presl  Littorellaceae Gray  Oxycladaceae Schnizlein  Psylliaceae Horaninow  Scopariaceae Trinius  Sibthorpiaceae D. Don  Trapellaceae Honda & Sakisaka  Veronicaceae Cassel 
Katso myös
   Ratamokasvit Wikispeciesissä   Ratamokasvit Commonsissa 
Infobox OKNimi-testi OK: 
Ratamokasvit (Plantaginaceae) on kukkivien kasvien heimo lahkossa Lamiales. Heimoon kuuluu yli 90 sukua ja 1900 lajia. Heimon kasvit ovat lähinnä lauhkean vyöhykkeen alueiden ruohovartisia kasveja. Heimoon kuuluu joitakin tunnettuja koristekasveja, kuten sormustinkukat ja leijonankidat.
Kuvaus

Ratamokasvit ovat yleensä pienehköjä ruohovartisia kasveja, osa on juurellisia vesikasveja. Heimoon kuuluu joitakin myös pieniä pensasmaisia ja varpumaisia puuvartisia kasveja. Heimon sukujen välillä on suhteellisen suurta morfologista vaihtelua. Lehtien tyyppi vaihtelee yksinkertaisesta monilehdykkäisiin, ja lehtiasento voi olla kierteinen tai vastakkainen, monilla lajeilla lehdet ovat kierteisesti tyviruusukkeena. Lehdet ovat yleensä vesiraollisia. Ilmarakoja on usein vain yhdellä lehden pinnalla, mutta joskus kummallakin.
Ratamokasvit ovat lajista riippuen kaksikotisia tai yksikotisia ja yleensä tuulipölytteisiä tai hyönteispölytteisiä. Kukat kasvavat yleensä tähkätyyppisissä kukinnoissa. Kukan kehä on jakaantunut selvästi erilliseen verhiöön ja teriöön; sekä verho- että terälehtiä on tavallisesti neljä. Heteitä on yleensä neljä yhdessä kiehkurassa. Emiössä on kaksi emilehteä. Hedelmä on tavallisimmin laitaluomainen kota.
Suvut

| 0 | 1 | 2 |
| --- | --- | --- |
|  Acanthorrhinum  Achetaria  Adenosma  Albraunia  Anarrhinum – kidakit  Angelonia – enkelinkukat  Antirrhinum – leijonankidat  Aragoa  Artanema  Asarina – vaulat  Bacopa – bakopat  Basistemon  Benjaminia  Besseya  Bougueria  Brookea  Bryodes  Bythophyton  Callitriche – vesitähdet  Campylanthus – kilokat  Chaenorhinum – kissankidat  Chelone – konnanyrtit  Chionohebe  Chionophila  Cochlidiosperma  Collinsia – variksenkukat  Conobea  Cymbalaria – kilkat eli kilkkaruohot  Detzneria  Digitalis – sormustinkukat  Dintera  Dizygostemon  Dopatrium  Encopella |  Epixiphium  Erinus – erinukset  Galvezia  Gambelia  Geochorda  Globularia – sinipallot  Gratiola – kuntiot  Hemiphragma  Herpestis  Hippuris – vesikuuset  Holmgrenanthe  Holzneria  Howelliella  Hydrotriche  Isoplexis – pensasvaltikat  Kashmiria  Keckiella  Kickxia – nielukukat  Lafuentea  Lagotis  Limnophila – kidusruohot  Linaria – kannusruohot  Lophospermum – kolibrinmaljat  Mabrya  Maurandella  Maurandya  Mecardonia  Melosperma  Micranthemum  Microcarpaea  Misopates – mirrinkidat eli pikkuleijonankidat  Mohavea  Monocardia  Monopera |  Monttea  Neogaerrhinum  Neopicrorhiza  Nothochelone  Odicardis  Otacanthus – siniperhot  Ourisia  Paederota  Parahebe  Penstemon – pipot  Picria  Picrorhiza – maksajuuret  Plantago – ratamot  Poskea  Psammetes  Pseudorontium  Rhodochiton – keijunmekot  Russelia – kipinäkukat  Sairocarpus  Schistophragma  Schweinfurthia  Scoparia  Scrofella  Sibthorpia – lantikit  Stemodia  Tetranema – tontunhatut  Tetraulacium  Tonella  Uroskinnera  Veronica – tädykkeet (sisältää pensastädykkeet Hebe)  Veronicastrum – tädyköt  Wulfenia – wulfeniat  Wulfeniopsis |
Levinneisyys

Ratamokasveja esiintyy yleismaailmallisesti Etelämannerta lukuun ottamatta kaikilla mantereilla. Suurin lajirunsaus on lauhkeilla vyöhykkeillä.
Kuvia

Isovesitähti (Callitriche cophocarpa)
Keltasormustinkukka (Digitalis grandiflora)
Leijonankitoja (Antirrhinum) koristekasveina
Rapex

Patenttipiirustus Rapexista
Rapex tai Rape-aXe on vuonna 2005 Etelä-Afrikassa patentoitu tuote, jolla pyritään estämään raiskauksia. Laitteen on kehittänyt eteläafrikkalainen Sonette Ehlers, koska ”naisia ei ole ikinä yritetty auttaa niin, etteivät he joutuisi raiskatuiksi, ja mielestäni nyt oli korkea aika”. Ehlers itse uskoo, että tuote voi toimia myös pelkkänä pelotteena.
Rapexia käytetään siten, että nainen laittaa lateksista valmistetun Rapexin tamponin tapaan sisäänsä. Jos nainen raiskataan, laite kiinnittyy miehen penikseen. Kondomin sisällä olevat sahalaidat satuttavat miestä, ja samalla nainen saa lisäaikaa pakenemiseen. Penikseen kiinnittynyt laite voidaan poistaa ainoastaan sairaalassa, ja samalla rikos tulee sairaalahenkilökunnan ja poliisin tietoon.
Kansainvälisen poliisin Interpolin tutkimuksen mukaan Etelä-Afrikassa on maailman korkeimmat raiskaustilastot. Etelä-Afrikassa raiskataan nainen joka 17. sekunti. Esimerkiksi vuonna 2006 paikallinen poliisi tilastoi 54 926 raiskausta. Kaikki raiskaukset eivät kuitenkaan tule poliisin tietoon, joten määrä saattaa olla jopa neljä kertaa suurempi kuin virallinen luku. Etelä-Afrikassa on myös enemmän HIV- ja aids-tartuntoja kuin missään muualla maailmassa. Raiskausten lisäksi Rapex voisi estää myös ei-toivottuja raskauksia ja sukupuolitautien leviämistä.
Rapex siirtyi massavalmistusasteelle vuonna 2008. Tuotetta valmistetaan Kiinassa, jotta sen hinta pysyisi mahdollisimman alhaisena. Rapexia on tarkoitus saada myyntiin tavallisten kondomien rinnalle.
Aiheesta muualla

Rapexin virallinen sivu
Rauste

Rauste on sukunimi, joka on muun muassa seuraavilla suomalaisilla henkilöillä:
Eino Rauste (1898–1988), kansanedustaja (Suomen kansanpuolue), diplomi-insinööri ja virkamies
Maijaliisa Rauste-von Wright (s. 1936), kasvatuspsykologian professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Retrofuturismi

Retrofuturistinen kuvaus lentävästä veturista, dieselpunk-tyylissä, joka muistuttaa 1940-luvun alkua.
Retrofuturismi on termi taiteelle, jossa kuvataan aikaisemman aikakauden vaikutuksia tulevaisuuteen. Jos ”futurismia kutsutaan joskus ’tieteeksi’, joka ennakoi mitä tulee, retrofuturismi on tämän ennakoinnin muistamista.” Retrofuturismille on ominaista sekoitus vanhanaikaista ”retroa” tyyliä, jossa on futuristinen teknologia. Retrofuturismi tutkii teemoja ja jännitteitä menneisyyden ja tulevaisuuden välillä sekä myös vieraannuttavia ja voimaannuttavia teknologian vaikutuksia.
Science fictionin lajina retrofuturismi ilmentää kuviteltua rinnakkaista todellisuutta ja sen esineitä. Sitä kuitenkin esiintyy myös muodissa, arkkitehtuurissa, muotoilussa, musiikissa, kirjallisuudessa, elokuvissa ja videopeleissä.
Ominaisuudet

Retrofuturismi sisältää kaksi päällekkäistä suuntausta, jotka voidaan tiivistää: tulevaisuus nähtynä menneisyydestä ja menneisyys nähtynä tulevaisuudesta.
Ensimmäinen suuntaus, varsinainen retrofuturismi, on suoraan tulevaisuuden ennustamista yrittäneiden kirjoittajien, taiteilijoiden ja elokuvantekijöiden mielikuvitusta ajalta ennen 1960-lukua. Tällaiset futuristiset mielikuvat ovat kunnostettu ja päivitetty nykyaikaan, ja ne tarjoavat nostalgisen, vaihtoehtoisen kuvan siitä, mitä tulevaisuus olisi voinut olla, mutta ei ole.
Toinen suuntaus on päinvastainen ensimmäisestä: futuristinen retro. Se alkaa retron lisäämisestä; vanhoja taidetyylejä, vaatetusta ja tapoja, sitten lisätään futuristisia teknologioita päälle, näin luodaan sekoitus menneisyyden, nykyisyyden ja tulevaisuuden elementtejä.
Tyylilajit

Retrofuturismin tyylilajeja ovat kyberpunk, steampunk, dieselpunk, atompunk ja ”Raygun Gothic”, jokainen viitaten tietyn aikakauden teknologiaan.
Riitta Keiski

Riitta Liisa Keiski (s. Kalliokoski, s. 21. maaliskuuta 1956 Halsua) on suomalainen professori. Hän on Oulun yliopiston aineen- ja lämmönsiirtotekniikan professori sekä toiminut teknillisen tiedekunnan dekaanina vuodesta 2015 lähtien
Keiski valmistui Oulun yliopistosta diplomi-insinööriksi vuonna 1981, tekniikan lisensiaatiksi vuonna 1984 ja tekniikan tohtoriksi vuonna 1991, tutkimusaiheenaan heterogeeninen katalyysi ja reaktorisuunnittelu. Sittemmin Keiskin keskeisiä tutkimusaiheita ovat olleet kestävään kehitykseen sekä vihreään kemiaan ja tekniikkaan liittyvät teemat. Hän on toiminut myös Oulun yliopiston vararehtorina vuosina 2006–2009.
Professoriliitto valitsi vuoden 2011 alussa Keiskin Vuoden professoriksi 2010. Professoriliiton hallitus perusteli valintaa professori Keiskin ansioilla tutkijana, tutkijakoulutuksen kehittäjänä sekä tutkimusetiikkaan ja tasa-arvoon liittyvien kysymysten korostajana. Tutkimuskohteinaan Keiskillä on kestävään kehitykseen sekä vihreään kemiaan ja tekniikkaan liittyviä globaalisti tärkeitä tutkimusaiheita. Vuonna 2013 hänelle myönnettiin Tapani Järvisen ympäristöteknologiarahaston apuraha.
Keiski promovoitiin kunniatohtoriksi Åbo Akademissa (2018). Hän on saanut Doctor Honoris Causa -huomionosoitukset myös seuraavista yliopistoista National Engineering University in Lima Peru 2015 ja Corvinus University of Budapest, Unkari 2014
Riitta Keiski on toiminut NORDTEK:n presidenttinä vuosina 2017-2019 ja hallituksen jäsenenä vuosina 2016-2020. Suoman Akatetemian hallituksen jäsenenä hän on ollut vuosina 2001-2006 sekä 2014-2018.  Lisäksi hän on toiminut Suomen Akatemian Luonnontieteiden ja Tekniikan tutkimuksen toimikunnan jäsenenä 1998-2000 sekä puheenjohtajana 2001-2006. Tutkimuseettisen neuvottelukunnan (TENK) varapuheenjohtaja 2007-2010, jäsen 2010-2013 ja puheenjohtaja 02.2019-01.2022.
Raut Nacha

Jhumur Nach on perinteinen kansantanssi Jharkhandin alueelta, Intiasta. 
Tanssi on uskonnollinen, ja sitä tanssiitaan Krishnan kunniaksi. Tanssijat ovat yadava/yaduvanshi-kastia, joita pidetään Krishnan jälkeläisiä. Tanssi suoritetaan hindujen "Dev Udhni Ekadashin" aikaan, joka tarkoittaa Hindujen kalenterissa jumalten heräämisen aikaa heidän oltuaan lyhyellä levollaan. Tanssilla on läheinen yhteys hindumytologiassa esiintyneeseen Krishnan tanssiin Gopien, eli kylän paimentyttöjen kanssa (Krishnan Ras Leela).
Risto Enarvi

Risto Olavi Enarvi, vuoteen 1930 Engelberg (18. marraskuuta 1908 Helsinki – 4. kesäkuuta 1976 Helsinki) oli suomalainen insinööri, virkamies, yrittäjä ja järjestö- ja yritysjohtaja, joka sai kauppaneuvoksen arvonimen.
Henkilöhistoria

Enarvin vanhemmat olivat taidemaalari, talousneuvos John Engelberg ja Ilma Kristina Enlund ja puolisot 1933–1958 Eva Ruuth ja vuodesta 1959 Aune Maria Solitanner. Enarvi kävi Nurmeksen yhteiskoulua ja tuli ylioppilaaksi  Helsingin suomalaisesta yhteiskoulusta 1928, diplomi-insinööriksi hän valmistui Teknillisestä korkeakoulusta 1934. Enarvi oli Bolinderin Suomalaisen Oy:n toimistoinsinööri 1933–1935, Puuteknillisen Tutkimuslaitoksen vaneriteknillisen toimiston päällikkö 1935–1938, Oy Savon vaneritehtaan käyttöinsinööri ja paikallisjohtaja Kuopiossa 1938–1940 ja Metsähallituksen hiilitoimiston päällikkö 1940–1944.
Hän oli Rahkee Oy:n toimitusjohtaja Enossa 1943–1947, Oy Basis Ab:n osakas, toimitusjohtaja ja johtokunnan puheenjohtaja 1947–1966, Taide ja Kehys Oy:n omistaja ja toimitusjohtaja 1947–1958, Värikauppiaiden Tukkukunnan hallituksen jäsen 1953 ja toimitusjohtaja 1953–1973 sekä Väritukku Oy:n toimitusjohtaja 1969–1973 ja hallituksen jäsen 1970–1972. Hän oli myös Olkkolan Hiiltämö, Pertamo & Co:n perustajajäsen ja yhtiömies 1943–1946, Teknillisen korkeakoulun ylimääräinen opettaja vuodesta 1949 ja Väri ja Tapetti -lehden, vuodesta 1970 Värisilmä, päätoimittaja 1955–1973. Hänellä oli lisäksi useita asiantuntija- ja luottamustehtäviä. Shakkia harrastanut Enarvi oli 
Suomen keskusshakkiliiton puheenjohtaja 1951 ja Suomen Shakkiliiton puheenjohtaja 1952. Sotilasarvoltaan hän oli reservin insinöörimajuri (1968). Enarvi sai kauppaneuvoksen arvonimen 1971. Taiteilija Mikko Laasio maalasi hänen muotokuvansa 1969 ja hänen mukaansa on mimetty Pro Humatitate -säätiön Risto Enarvin rahasto.
Julkaisuja

Viisikymmenvuotias Suomen V. ja OM. Suur-Loosi: 1924–1974, 1974, Risto Enarvi, Atro Karimaa, Jaakko Vöry
Isovanhempani Ina ja Eliel, 1980, Risto Enarvi, Petri Enarvi
Mestarimuurarit 1922–1939, 1995,  Risto Enarvi, Pertti Vartia, Pekka Koskimies
Richard Witschge

| 0 | 1 | 2 |
| --- | --- | --- |

Henkilötiedot
Koko nimi: Richard Peter Witschge
Syntymäaika: 20. syyskuuta 1969 (ikä 55)
Syntymäpaikka: Amsterdam, Alankomaat
Kansalaisuus:  Alankomaat
Pelipaikka: Keskikenttäpelaaja
Pituus: 183 cm
Seurat
| Vuodet | Seura | O (M) |
| 1986-1991 1991-1993 1993-1996 1994 1996-2003 2001-2002 2003 2004 | Ajax Barcelona Girondins Bordeaux →Blackburn Rovers Ajax →Deportivo Alavés Den Haag Oita Trinita |  |
Maajoukkue
| 1990–2000 | Alankomaat | 31 (1) |
Richard Witschge (s. 20. syyskuuta 1969 Amsterdam) on alankomaalainen entinen jalkapalloilija.
Jalkapallomaajoukkue

Witschge debytoi Alankomaiden maajoukkueessa 1990. Hän kuului Alankomaiden joukkueeseen myös MM-kilpailuissa 1990. Hän on pelannut 31 maaottelua ja tehnyt niissä yhden maalin.
Ribot

Ribot on seuraavien henkilöiden sukunimi:
Alexandre Ribot (1842–1923), Ranskan pääministeri
Marc Ribot (s. 1954), yhdysvaltalainen muusikko
Théodule Ribot (1839–1916), ranskalainen psykologi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ribot”, voi hakea sivunnimihaulla, laajalla sivunnimihaulla tai tekstihaulla.
Ramaa: The Saviour

| Ramaa: The Saviour |
| --- | --- |
 Elokuvan juliste
Ohjaaja:  Haadi Abrar
Käsikirjoittaja:  Reshu Nath Krupasagar Sridharan
Tuottaja:  Paul London
Säveltäjä:  Siddharth-Suhas
Kuvaaja:  Sejal Shah
Leikkaaja:  Kabir Shukla
Pääosat:  Sahil Khan Tanushree Dutta Dalip Singh
Valmistustiedot
Valmistusmaa:   Intia
Ensi-ilta:  12. marraskuuta 2010
Alkuperäiskieli:  hindi
Aiheesta muualla
IMDb 
Infobox OKNimi-testi OK: 
Ramaa: The Saviour (suomeksi ”Ramaa: Pelastaja”) on vuonna 2010 ensi-iltansa saanut intialainen elokuva, jonka on ohjannut Haadi Abrar ja tuottanut Paul London. Pääosissa nähdään Sahil Khan ja Tanushree Dutta. Tärkeässä roolissa on myös intialainen showpainija Dalip Singh. Antagonistia esittää Taleb Ibrahim.
Ramaa: The Saviour oli yksi ensimmäisistä hindinkielisistä videopeliaiheisista elokuvista.
Juoni

Kaverukset Komal (Ananya Shukla), Kunal (Koustov Ghosh), Sameer (Nikhil Nandwani), Riddhi (Ishita Panchal), Rohan (Koustov Ghosh) ja Sanjh (Zankhi Pabari) voittavat tanssikilpailuun, jonka palkintona on uusi videopeli The Last Battle (suomeksi ”Viimeinen taistelu”). Peli imaisee heidät sisäänsä ja he löytävät itsensä autiolta saarelta. Saarella on monia vaaroja, mutta onneksi heidät tulee pelastamaan mies nimeltä Ramaa (Sahil Khan). Hän ryhtyy auttamaan kaveruksia pääsemään pois saarelta, mutta he kohtaavat ongelmia, kun Kaali (Taleb Ibrahim) sieppaa Kunalin aikomuksenaan hallita maailmaa. Tätä varten hänen tarvitsee saada haltuunsa mielen, ruumiin ja sielun voimakivet. Lapsien auttamisen lisäksi Ramaan onkin myös pelastettava maailma Kaalin kynsistä.
Rooleissa

| 0 | 1 | 2 |
| --- | --- | --- |
|   Sahil Khan   | … |   Ramaa   |
|   Tanushree Dutta   | … |   Samara   |
|   Dalip Singh   | … |   Vali   |
|   Koustov Ghosh   | … |   Rohan   |
|   Ananya Shukla   | … |   Komal   |
|   Koustov Ghosh   | … |   Kunal   |
|   Ishita Panchal   | … |   Riddhi   |
|   Nikhil Nandwani   | … |   Sameer   |
|   Zankhi Pabari   | … |   Sanjh   |
|   Taleb Ibrahim   | … |   Kaali   |
|   Ketan Karande   | … |     |
|   Altaf Hussain   | … |     |
|   Anand   | … |     |
|   Gurpreet Chadha   | … |   opettaja   |
|   Brian Dowcan   | … |   vanha mies   |
Aiheesta muualla

Ramaa: The Saviour Internet Movie Databasessa (englanniksi)
Rollie Stiles

Rolland Mays "Rollie" Stiles (17. marraskuuta 1906 – 22. heinäkuuta 2007) oli yhdysvaltalainen baseballin pelaaja. Hän oli Major League Baseballin syöttäjä ja pelasi Baltimore Oriolesille, silloiselle St. Louis Brownsille, vuosina 1930–1933.
Stilesin ensimmäinen peli oli 19. kesäkuuta 1930 ja viimeinen 1. lokakuuta 1933. Hän täytti sata vuotta marraskuussa 2006, ja oli ennen kuolemaansa vanhin elossa oleva entinen Major League Baseball -pelaaja.
Stiles oli kotoisin Arkansasin osavaltiosta.
Rengasbarbi

| Rengasbarbi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Suku::  Desmopuntius
Laji::  rhomboocellatus
Kaksiosainen nimi
 Desmopuntius rhomboocellatus  (Koumans, 1940) 
Synonyymit
 Puntius rhomboocellatus 
Katso myös
   Rengasbarbi Wikispeciesissä   Rengasbarbi Commonsissa 
Infobox OKNimi-testi OK: 
Rengasbarbi (Desmopuntius rhomboocellatus) on särkien (Cyprinidae) heimoon kuuluva kalalaji.
Ulkonäkö ja koko

Rengasbarbin suurin tavattu pituus on 8,8 senttimetriä.
Elinympäristö ja levinneisyys

Rengasbarbi elää trooppisissa olosuhteissa. Lajia tavataan Aasiassa, Indonesiassa.